האח הגדול עונה 16

**האח הגדול עונה 16** היא העונה ה-16 של תוכנית המציאות הישראלית "האח הגדול", והעונה העשירית (כולל עונות ה-VIP) של התוכנית במצטבר שמשודרת ברשת 13. העונה החלה את שידוריה ב-10 במרץ 2026. את העונה מנחים לירון ויצמן וגיא זו-ארץ. זו-ארץ ייעדר החל מ-7 באפריל למשך חודש מההנחיה בעקבות צילומי "הישרדות".

## על העונה
זאת העונה הרגילה מספר שש עשרה במצטבר והעונה השמינית הרגילה ברשת 13. על אף היותה העונה הרגילה השש עשרה שהופקה לתוכנית, היא משווקת בגופי השידור השונים כ"עונה 8", בשל היותה העונה הרגילה השמינית של התוכנית במסגרת הזכיינית "רשת מדיה". 

העונה הוכרזה לראשונה ב-9 בפברואר 2026, באמצעות מופע רחפנים מעל אצטדיון טרנר בבאר שבע. תאריך העלייה המקורי של העונה היה 7 במרץ, למרות זאת ב-4 במרץ, חודש לאחר ההכרזה, הפקת האח הגדול הודיעה שהיא דוחה את התאריך הרשמי ל-10 במרץ בעקבות מבצע שאגת הארי והמתקפה האיראנית על ישראל.

### מבנה ועיצוב הבית
בית האח הגדול בקריית התקשורת נווה אילן עוצב מחדש גם בעונה זו. העיצוב עוצב על ידי שמרי גל נובק בהשראת וס אנדרסון ומשלב צבעים חיים ועשירים בסגנון הוליווד של שנות ה-30.

; 

## דיירי הבית
רשימת 20 הדיירים שנכנסו לבית לפי סדר כניסתם:

### דיירים שנכנסו בכניסה הראשונה (ערב ראשון)
* **פאינה לזובסקי** – בת 59, גרושה +1, מאשקלון
* **אלירן דוד ביטון** – בן 36, נשוי, מראשון לציון
* **שלי סרבריאניקוב** – בת 23, רווקה, מאילת
* **עומר ציפורי** – בן 32, רווק, מרעננה
* **מירה נואף** – בת 28, רווקה, מחולון
* **זוהר אייזיק זקן** – בן 28, רווק, מהר אדר
* **פטל אסף** – בת 22, רווקה, מכפר סירקין
* **תמיר גולן** – בן 35, רווק, מתל אביב
* **[[אור כהן]]** – בת 22, בזוגיות, מראש העין
* **נדב ברנס** – בן 35, נשוי +2, מנתניה
* **טל טיטו** – בת 25, רווקה, מתל אביב
* **הילי לאה בצלאל** – בת 33, רווקה, מתל אביב
* **נעם טקלה** – בן 24, רווק, מאשקלון
* **גאיה קלדרון** – בת 23, רווקה, מתל אביב

### דיירים שנכנסו בכניסה הראשונה (ערב שני)
* **הודיה כהן** – בת 27, רווקה, מבת ים
* **קורן חתוכה** – בן 28, רווק, מתל אביב
***דניאל משה** – בן 26, רווק, מתל אביב
***הילה חיטכס** – בת 28, רווקה, מירושלים
***בן אוזלבו** – בן 22, רווק, מנס ציונה

### דיירת שנכנסה בכניסה הראשונה (ערב שלישי)
* **גל רובין** – בת 36, גרושה +6, מראשון לציון

## שינויים באופן המשחק
* לראשונה בתולדות האח הגדול, עונה זו מתחילה בתחילת האביב ובמהלך העונה יציינו דיירי הבית מספר חגים עיקריים כמו חג הפסח, יום העצמאות, ל"ג בעומר וחג השבועות.
* לראשונה בתולדות האח הגדול, בעונה זו הוקלטו מראש חלק מכניסות הדיירים לבית וקטעי ההנחיה לפרק הבכורה. זאת כצעד מניעתי של ההפקה להתמודדות עם תרחישי חירום או אזעקות בזמן שידור התוכנית בעקבות מבצע שאגת הארי.
* לאחר שתי עונות רצופות בהן הקיר עם תמונות הפנים של דיירי הבית לא היה חלק מהבית, בעונה זו, קיר הדיירים חזר לבית לאחר שובם של כל החטופים מעזה.
* בדומה לעונה הקודמת, גם בעונה זו לא ניתנה משימה סודית בערב הכניסה הראשון. זאת בשונה מיתר עונות התוכנית.
* לראשונה בתולדות התוכנית, בעונה זו, הקהל יוכל להצביע בקול אחד עבור דייר אחד בלבד, ולא ב-10 קולות למספר דיירים כמו שהתנהל בכל העונות של התוכנית עד כה. בנוסף, ההצבעה הינה אך ורק דרך אפליקציית רשת 13, ולא דרך האתר, בשונה מעונות קודמות של רשת.
* לראשונה בתולדות האח הגדול, בעונה זו, במשימת "הקובייה", האח הגדול חשף לדיירים את תוצאות ההצבעות של ההדחה. נחשף מי ה-9 המובילים בהצבעות הקהל של ההדחה הראשונה ומי ה-8 האחרונים. חשיפה זו הייתה לראשונה בתולדות התוכנית שהדיירים מקבלים הצצה לתוצאות ההצבעות.

## התרחשויות בולטות
* לאחר שידור הפרק הראשון הייתה ביקורת רבה ברשתות על הדיירת מירה נואף. דניאל עמרם פרסם שהקהילה הבדואית גינתה את ליהוקה לתוכנית בטענה שהיא עובדת בזנות, כמו כן נחשף על ידי מרואן ג'אבר כי עד לכניסתה לבית היא עקבה אחרי חשבון אנטי-ישראלי. מקורביה של הדיירת הכחישו את הנאמר ואף טענו כי היא התגיירה.
* ביום ה-1, לאחר כניסת הדיירים, נשמעה אזעקת צבע אדום ראשונה לעונה זו עקב שיגורי טילים מאיראן. כל דיירי הבית ניגשו למרחב מוגן.
* ביום ה-5, במהלך המשימה הראשונה של העונה "כלבים נגד חתולים", הדיירת פאינה לזובסקי התעמתה עם בנות הבית מהן הדיירות - טל, הילה, שלי והילי. בזמן העימות פאינה ירקה על הדיירות, לאחר מכן בחדר האח הגדול, האח הגדול דרש מפאינה לא לעשות זאת שוב ונתן לה אזהרה.
* ביום ה-11, בערב שבת, הדיירת מירה נואף התעמתה עם זוהר על כך שחלק מדיירי הבית זלזלו בסיפור החיים שלה שסיפרה, ולאחר מכן איחלה להם: "בעזרת השם, כל בן אדם שזלזל בסיפור שלי, אני מאחלת לו שחמאס ייקח אותו", מה שמהווה עבירה על חוקי הבית. בנוסף, הדברים הללו נאמרו ליד הדיירות הודיה וגאיה שקרובי משפחותיהן חוו את אירועי השבעה באוקטובר מחמאס. האח הגדול התכוון לסלק אותה מהבית, אך מירה הקדימה אותו ובחרה לעזוב את הבית בעצמה.
* ביום ה-12, הייתה אמורה להיערך ההדחה הראשונה, אך בעקבות פגיעה ישירה של טיל איראני בערד שידור הפרק נקטע וההדחה נדחתה למחרת, ליום ה-13.
* ביום ה-14, בערב יום שני לאחר ההדחה של הילי, במשימת "הקובייה", האח הגדול חשף לדיירים את תוצאות ההצבעות של ההדחה בכך שהראה מי ה-9 המובילים ומי ה-8 האחרונים בהצבעות. דבר זה היה לראשונה בתולדות התוכנית.
* ביום ה-16, בערב יום רביעי לאחר השידור שבו הוכרזו המועמדים להדחה השנייה, האח הגדול הקרין לדיירים סרטון שבו נדב אמר לתמיר על גל, אלירן וזוהר: "הדבר היחידי שיעזור? לנפות אותם". האח הגדול הזהיר את נדב ואת שאר דיירי הבית שהאמירה הייתה "על סף תיאום הדחה" ונתן לנדב אזהרה רשמית. לאחר מכן, הדבר גרם לעימותים בין גל ותמיר לבין אלירן ונדב.

## משימות

* **כלבים נגד חתולים** – בבוקר היום ה-5, החלה המשימה הראשונה לעונה. האח הגדול בחר בנועם ותמיר להיות 'קפטנים' של 2 קבוצות, כשלהם ניתנה זכות הבחירה. בשלב הבא הקבוצות התפצלו לחדרים שונים, וכל קבוצה התבקשה לאפיין את דיירי הקבוצה השנייה ממאגר תכונות אופי. לאחר מכן האח הגדול הודיע על קרב בין חתולים לכלבים, כשהקבוצה המנצחת בסיום המשימה תזכה כל דייר ב'כוח על'. המשימה הראשונה הייתה איסוף עצמות/דגים לכל קבוצה, בידי 6 כלבים/חתולים. לאחר מכן האח הגדול הציג את "המנשא" וביקש מכל קבוצה שהשתתפה במשימה לבחור בדייר. המשימה הבאה הייתה לאכול דגני בוקר מקערה, כשהקבוצה הזוכה תזכה באוכל מפנק, והמפסידה באוכל לא טעים עד סוף המשימה. לאחר מכן התבצעה משימת חפירה ב"ארגז החול" של הבית. 
* **משימת הקובייה** – בלילה של היום ה-13, כשעה לאחר ההדחה של הילי, המשימה החלה ב-1:00 בלילה ונמשכה עד ל-6:00 בבוקר,
* **יציאת מצרים** – בבוקר יום ה-20, 

## טבלת הדחות

## מספר העמדות להדחה לדייר

## מדרוג

## תוכניות ליווי
### אח לילה
בדומה לעונה הקודמת, תשודר אחרי חלק מפרקי העונה תכנית האירוח "אח לילה" בהגשת קווין רובין, עם "פאנל מומחים" מיוצאי העונות הקודמות של התוכנית, בהם: שני גולדשטיין (עונה 8), ישראל אוגלבו (עונה 9), תום חיימוב (עונה 11) ומאי ערב (עונה 15).

#### מדרוג

### תוכניות רשת
* **הבוחשת**: רומי גיאור (משתתפת עונת ה-VIP הרביעית), "הבוחשת", מנחה את התוכנית ומראיינת את מודחי העונה בבוקר שאחרי ההדחה שלהם. לראשונה, לעומת עונות קודמות, גיאור תוגדר גם כ"הבוחשת" וגם כ"האחות הדיגיטלית" יחד בתוכנית אחת.
* **פולו-אח**: בדומה לעונות הקודמות, קורן בכר מסכם את מדד העוקבים באינסטגרם של הדיירים מדי שבוע.
* **אחות חורגת**: צליל הופמן מסכמת את האירועים ואת ההתרחשויות בבית האח הגדול מדי שבוע.

## קישורים חיצוניים

* 
* 

## הערות שוליים

### ביאורים

העורך הראשי של הסדרה מדובב את הקול של האח הגדול.
קטגוריה:עונות האח הגדול (ישראל)